19.12.2022
DA
Den Europæiske Unions Tidende
L 323/101
(10)
Kommissionen bemærker, at Litauen i sin anmodning om revision har anvendt en lokal trafikprognose for IFRbevægelser og tjenesteenheder, som er højere end Eurocontrols Statistics and Forecast Service (»STATFOR«) basistraf­ ikprognose, der blev offentliggjort i juni 2022.
Litauens lokale trafikprognoser er mere optimistiske end STATFORprognosen.
Litauen forklarer, at forskellen skyldes anvendelsen af nyere data om trafikudviklingen, som viser, at de store trafiktab, der blev registreret i marts og april 2022, delvis er blevet vendt i de efterfølgende måneder.
(11)
Sammenlignet med præstationsplanen ligger de årlige reduktioner i antallet af tjenesteenheder for kalenderårene 2022, 2023 og 2024 på ca. mellem – 26 % og – 35 %.
Antallet af flyoperationer i Litauens luftrum, der opereres i henhold til IFR, forventes imidlertid ikke at aftage i samme takt som overflyvningstjenesteenhederne.
Denne afvigelse skyldes den betydelige tilbagegang i antallet af overflyvninger, som i gennemsnit genererer et forholdsmæssigt større antal overflyvningstjenesteenheder end flyvninger, der lander og afgår fra lufthavne i Litauen.
Kommissionen bemærker derfor, at luftfartstjenesteudøverens arbejdsbyrde, som affødes af de kontrollerede flyoperationer, ikke forventes mindsket i tråd med den indtægtsnedgang, der følger af det lavere antal overflyvningstjenesteenheder.
(12)
Ifølge Litauen påvirker de manglende indtægter fra luftfartsafgifter grundet de lavere trafikniveauer kombineret med høj inflation og pres på lønningerne på arbejdsmarkedet i alvorlig grad luftfartstjenesteudøverens evne til at opfylde fremtidige finansielle forpligtelser og gennemføre de planlagte investeringer.
Litauen anfører derfor, at revisionen af præstationsmålene er afgørende for at sikre dels luftfartstjenesteudøverens finansielle soliditet og dels tilstrækkelige ressourcer til den nationale tilsynsmyndighed, som finansieres gennem indtægter fra luftfartstjenesteudøveres afgifter.
(13)
Kommissionen anerkender, at de oprindelige antagelser, der ligger til grund for Litauens præstationsplan, ikke længere er gyldige på grund af den betydelige reduktion af lufttrafikken i kraft af Ruslands krig mod Ukraine.
Kommissionen anerkender desuden, at revisionen af præstationsmålene er nødvendig og forholdsmæssig for at sikre luftfartstjenesteudøverens operationelle og finansielle holdbarhed og afhjælpe den likviditetsmangel, som luftfartstjenesteudøveren imødeser som følge af de ændrede omstændigheder.
(14)
Kommissionen finder derfor, at Litauens anmodning om revision opfylder de betingelser for at revidere de lokale præstationsmål, der er fastsat i artikel 18, stk.
1, litra a), nr. ii), i gennemførelsesforordning (EU) 2019/317.
VURDERING AF DE PÅTÆNKTE REVIDEREDE PRÆSTATIONSMÅL
Præstationsmål for kapacitet (15)
Litauen anmoder om en revision af sine overflyvningskapacitetsmål for kalenderårene 2022, 2023 og 2024 som reaktion på de ændrede omstændigheder, der er beskrevet i betragtning 6-13, navnlig det reducerede antal IFRbevægelser, der forventes for disse kalenderår, og dens indvirkning på kapacitetsforsyningen.
(16)
Følgende tabel viser Litauens præstationsmål for overflyvningskapacitet for tredje referenceperiode ifølge præstationsplanen og de påtænkte reviderede præstationsmål, som Litauen har foreslået i sin anmodning om revision.
I tabellen skitseres også de tilsvarende referenceværdier fra netoperationsplanen, der forelå den 2. juni 2021, dvs. tidspunktet for vedtagelsen af de reviderede unionsdækkende præstationsmål for tredje referenceperiode, som Kommissionen har anvendt til at vurdere overensstemmelsen mellem de lokale kapacitetsmål og de unionsdækkende præstationsmål på grundlag af punkt 1.3 i bilag IV til gennemførelsesforordning (EU) 2019/317.
Litauen
2022
2023
2024
Overflyvningskapacitetsmål, der indgår i præstationsplanen, udtrykt i minutters ATFM-forsinkelse pr. flyvning
0,03
0,03
0,03
Påtænkt revideret udkast til overflyvningskapacitetsmål, udtrykt i minutters ATFMforsinkelse pr. flyvning
0,02
0,02
0,02
Referenceværdier
0,03
0,03
0,03